tartuNLP/wikipedia-smugri-20251201 huggingface dataset:
Juulia Grönlund

Juulia Anna Alise Grönlund (s. 31. maaliskuuta 1997) on suomalainen jalkapalloilija, pelipaikaltaan puolustaja. Hän edustaa Kansallisessa liigassa pelaavaa Helsingin Jalkapalloklubia.
Grönlund aloitti jalkapalloilun Puistolan Urheilijoissa ja pelasi sittemmin Vantaan Jalkapalloseurassa ja Pallokerho-35:ssä. Hän edusti Naisten Liigassa Helsingin Jalkapalloklubia kausina 2016–2018. Hän pelasi noina vuosina 47 liigaottelua ja teki niissä neljä maalia. Kaudella 2017 hän voitti Suomen Cupin. Kaudella 2018 loukkaantumiset vaivasivat häntä, ja hän pelasi myös kaksi ottelua Ykkösessä Helsingin Palloseuran joukkueessa.
Grönlund pelasi vuodet 2019–2024 Ruotsissa. Ensimmäisen kauden hän pelasi kolmannella sarjatasolla Sunnanån joukkueessa. Kaudella 2020 hän edusti toisella sarjatasolla Elitettanissa Lidköpingiä ja neljä seuraavaa kautta samassa sarjassa Sundsvallia. Hän pelasi Elitettanissa kaikkiaan 112 ottelua ja teki niissä seitsemän maalia.
Kaudeksi 2025 Grönlund palasi Suomeen ja Helsingin Jalkapalloklubiin. Hän pelasi kauden aikana 20 liigaottelua ja voitti sekä liigamestaruuden että Suomen Cupin.
Maljuk (rynnäkkökivääri)

Maljuk (, ), markkinointinimeltään Vulkan, on ukrainalainen bullpup-tyyppinen rynnäkkökivääri. Aseen suunnittelija ja valmistaja on ukrainalainen Interproinvest (IPI).
Suunnittelu.
Maljuk pohjautuu tekniikaltaan erittäin yleisiin neuvostoliittolaisiin AK/Kalašnikov- (AK-47, AKM, AK-74 yms.) rynnäkkökivääreihin, ja on eräänlainen bullpup-tyyppinen jatkokehitelmä. Maljukin edeltäjä on Ukrainassa aiemmin suunniteltu Vepr-rynnäkkökivääri, jonka perustalle Maljuk suunniteltiin. Vepristä on otettu opiksi ja Maljukiin tehty paljon parannuksia.
Maljuk painaa tyhjänä 3,8 kilogrammaa. Se on kokonaisuudessaan 71,2 cm pitkä, josta piipun pituus on 41,5 cm. Aseen runko on polymeeriä. Aseen päällä ja piipun kädensuojan alla on Picatinny-kiskot. Asetta voivat käyttää sekä oikea- että vasenkätiset ampujat, sillä kaikki säätimet ja painikkeet ovat pienin säädöin käytettävissä kummallakin kädellä.
Maljuk on saatavana kolmessa kaliiperissa: Neuvostoliitossa kehitetyissä 7,62×39 mm ja 5,45×39 mm sekä Nato-standardisoidussa 5,56×45 mm NATO. Neuvostopatruunat käyttävät tavanomaisia Kalašnikov-lippaita ja Nato-patruuna venäläisiä 5,56-kaliiperin Kalašnikov-lippaita. Aseen tulinopeus sarjatulella ammuttaessa on 660 laukausta minuutissa.
Käyttäjät.
Maljuk otettiin Ukrainan asevoimien erikoisjoukkojen käyttöön vuonna 2017. Ase päätynyt käyttöön muun muassa alueellisiin puolustusjoukkoihin ja kansalliskaartiin. Asetta on käytetty laajasti Venäjän–Ukrainan sodassa.
Mustajärvi (Kuusamo, eteläinen)

Mustajärvi on ylänköjärvi noin 14 kilometriä Kuusamon kuntakeskuksesta kaakkoon Pohjois-Pohjanmaalla. Koillismaalla eli Pohjois-Pohjanmaan koillisosassa sijaitsevan Mustajärven pinta-ala on noin 1,7 neliökilometriä. Etäisyys Oulusta on 207 kilometriä itäkoilliseen.
Maantiede.
Mustajärven ilmettä hallitsee pohjoisrannalta länteen työntyvä noin 80-hehtaarinen Erkkolanniemi. Sen pohjoispuolinen vesialue on matalampaa kuin eteläpuolinen alue. Järven ulottuvuus lännestä itään on noin 3,7 kilometriä. Noin viidesosa Mustajärvestä on enintään metrin syvä ja seitsemäsosa on vähintään kymmenen metriä syvä. Syvin piste, runsaat kuusitoista metriä, sijaitsee järven länsipuoliskolla Erkkolanniemen eteläpuolella.
Mustajärvi on saareton. Siihen laskee usea suo-oja, kuten nimetön oja vähäisestä Vapunlammesta (268,0 metriä merenpinnan yläpuolella) Vapunsuon halki. Mustajärven luusua sijaitsee pohjoisessa, josta alkaa Kuusamojärveen (253,0 metriä mpy) virtaava nimetön laskuoja. Mustajärven ja Kuusamojärven välinen kannas on kapeimmillaan noin neljänneskilometrin levyinen. Kannaksella on asutusta, kuten myös Erkkolanniemellä. Kannaksen halki kulkee seututie 866.
Mustajärven vesitilavuus on 8 109 000 kuutiometriä.
Mustajärvi (74.031.1.016) kuuluu Kuusamojärven lähialueeseen (74.031), joka on kolmannen jakovaiheen vesistö Kemijoen vesistössä (74). Toinen jakovaihe on Kuusamojärven alue (74.03). Mustajärvi on neljänneksi laajin Kuusamojärven lähialueen 36:sta vähintään hehtaarin laajuisesta järvestä.
Mariette Hansson

Mariette Petra Carola Hansson (taiteilijanimeltään Mariette; s. 23. tammikuuta 1983) on ruotsalainen laulaja ja kitaristi. Hän osallistui vuonna 1999 TV4:n "Sikta mot stjärnorna" -kykyjenetsintäkilpailuun ja löi läpi vuoden 2009 "Idolsissa", jossa hän sijoittui neljänneksi.
Mariette on osallistunut Melodifestivaleniin vuosina 2015, 2017, 2018, 2020 ja 2023. Kaikilla kerroilla hän on edennyt finaaliin, parhaana tuloksena vuoden 2015 kolmas sija.
Yksityiselämä.
Mariette on kotoisin Harplingesta ja asuu Tukholmassa.
Mariette on homoseksuaali. Hän on kertonut kaapista tulemisensa lukioikäisenä olleen järkytys vanhemmille, mutta ajan myötä he oppivat hyväksymään asian ja välit muuttuivat entistäkin läheisemmiksi. Mariette kirjoitti ja lauloi Tukholman vuoden 2015 Pride-juhlan virallisen tunnuskappaleen ”My revolution”.
Marietella on vaimonsa kanssa kaksi yhteistä lasta sekä yksi bonuslapsi.
Mustajärvi (Kuusamo, pohjoinen)

Mustajärvi on vaarojen reunustama ylänköjärvi Kuusamossa Pohjois-Pohjanmaalla. Koillismaalla eli Pohjois-Pohjanmaan koillisosassa sijaitsevan Mustajärven pinta-ala on noin 17,2 hehtaaria. Etäisyys Oulusta on 238 kilometriä itäkoilliseen.
Maantiede.
Mustajärven ulottuvuus lännestä itään on noin 1,4 kilometriä. Melko tasaleveän järven suurin ulottuvuus etelästä pohjoiseen on noin 150 metriä. Kartan perusteella noin seitsemän hehtaaria eli noin 40 prosenttia järvestä on vähintään kymmenen metriä syvä ja noin kaksi ja puoli hehtaaria järvestä on vähintään 20 metriä syvä. Syvin piste on noin 30 metriä.
Mustajärvi on saareton. Sen luusua sijaitsee lännessä, josta alkaa Mustajärvensuon halki virtaava laskuoja. Järven eteläpuolella sijaitsee Mustajärvenvaara ja pohjoispuolella Porovaara. Järven pohjoispuolitse kulkee maantie 8690.
Mustajärvi (73.041.1.006) kuuluu Paljakan alueeseen (73.041), joka on kolmannen jakovaiheen vesistö Koutajoen vesistössä (73). Toinen jakovaihe on Kuusinkijoen valuma-alue (73.04). Paljakan alueella on 54 vähintään hehtaarin laajuista järveä.
Heini Hyvönen

Heini Hyvönen (s. 12. maaliskuuta 1994 Mikkeli) on suomalainen jalkapalloerotuomari. 
Hyvönen pelasi itse jalkapalloa PU-62:ssa. Hän on toiminut avustavana erotuomarina vuodesta 2009 saakka. Vuonna 2014 Hyvönen aloitti tuomarina Naisten Liigassa ja miesten Kakkosessa ja 2018 FIFA:n kansainvälisenä tuomarina. Vuonna 2023 hän toimi ensimmäisenä suomalaisena naisena avustavana erotuomarina Veikkausliigan ottelussa. Hyvösellä on myös UEFA:n videotuomarilisenssi. Hyvönen on nimetty ainoana suomalaistuomarina vuoden 2025 naisten EM-kisoihin, joissa hän toimii avustavana erotuomarina.
Hyvönen on ammatiltaan luokanopettaja.
Filippiinien kansanäänestys 1937

Filippiineillä järjestettiin kansanäänestys naisten äänioikeudesta 30. huhtikuuta 1937. Filippiinit oli tuolloin vielä Yhdysvaltain alaisuudessa, mutta naisten äänioikeus säilytettiin maan itsenäistyttyä.
Tausta.
Ennen kansanäänestystä Filippiinien perustuslaki takasi äänioikeuden vain miehille. Lisäksi äänioikeutetun piti olla luku- ja kirjoitustaitoinen, vähintään 21-vuotias, asunut Filippiineillä vähintään vuoden eikä ole erikseen menettänyt poliittisia oikeuksiaan. 
Kansanäänestyksessä äänestäjille esitettiin seuraava kysymys:Are you in favor of granting suffrage to women? ()Jotta kansanäänestyksen tulos olisi pätevä, vähintään 300 000 henkilön piti äänestää ehdotuksen puolesta ja puoltavia ääniä piti olla enemmän kuin vastustavia.
Tulokset ja perintö.
Äänioikeuden myöntämisestä kului 10 vuotta ennen kuin ensimmäinen nainen, Geronima Pecson, valittiin Filippiinien senaattiin.
Hanna Pauli

Hanna Pauli (o.s. Hirsch; 13. tammikuuta 1864 Tukholma – 29. joulukuuta 1940 Solna) oli ruotsalainen taidemaalari. Hänet tunnetaan erityisesti sisätila- ja muotokuvamaalauksistaan.
Pauli syntyi juutalaisen musiikkikustantaja Abraham Hirschin ja Pauline Meyersonin perheeseen vuonna 1864. Hän sai 1870-luvulla yksityisopetusta Ellen Keyltä ja August Malmströmiltä. Pauli opiskeli vuosina 1881–1885 Kuninkaallisessa taideakatemiassa ja muutti sitten Pariisiin, missä hän opiskeli Académie Colarossissa. Vuonna 1887 hän sai paljon huomiota kollegaansa Venny Soldan-Brofeldtia esittävällä muotokuvalla. Siinä Soldan-Brofeldt, joka kuului varakkaaseen porvaristoon, istuu häpeilemättä lattialla likaisissa vaatteissa. Samoihin aikoihin syntyi Paulin toinen tunnetuimmista maalauksista, "Frukostdags", jonka vaikutelma auringonpaisteesta sai suurta kiitosta kriitikoilta. 
Pauli meni Pariisissa naimisiin taidemaalari Georg Paulin kanssa ja he muuttivat vuodeksi Roomaan ennen palaamistaan Ruotsiin. Vaikka he saivat kolme lasta, Hanna Pauli pystyi jatkamaan taiteilijan ammatissa, osin koska pariskunnalla oli varaa palkata kotiapulaisia. Vuosina 1893–1897 Paulit asuivat Göteborgissa, missä he opettivat Göteborgin museon piirustuskoulussa. Vuonna 1900 valmistui maalaus "Vänner", joka kuvaa monia 1900-luvun vaihteen tukholmalaisen kulttuurielämän keskeisiä henkilöitä; pöydän ääressä ovat muun muassa Ellen Key, Richard Bergh ja Olga Björkegren.
Scott Morrow

Scott Morrow (s. 1. marraskuuta 2002 Darlen, Connecticut, Yhdysvallat) on yhdysvaltalainen jääkiekkoilija, pelipaikaltaan puolustaja. Morrow edustaa NHL-joukkue New York Rangersiä.
Ennen NHL-uraansa Morrow pelasi USHL-juniorisarjassa Youngstown Phantomsin ja Fargo Forcen joukkueissa sekä University of Massachusetts-Amherst -yliopiston joukkueessa. Carolina Hurricanes varasi hänet toisella kierroksella 40. varausvuorolla . Heinäkuussa 2025 Hurricanes kauppasi Morrow'n, ensimmäisen ja toisen kierroksen varausvuorot vuoden 2026 varaustilaisuudessa New York Rangersiin vaihdossa K’Andre Milleriin. Morrow on pelannut 16 NHL:n runkosarjan ottelua. Näissä otteluissa hän on tehnyt yhden maalin ja viisi syöttöä eli yhteensä kuusi tehopistettä. Lisäksi Morrow on pelannut viisi NHL:n pudotuspeliä ilman tehopisteitä. Uran tilastot päivitetty 2. heinäkuuta 2025.
Vanja Geševa

Vanja Atanasova Geševa (myöh. Tsvetkova, , s. 6. huhtikuuta 1960 Brestovitsa, Plovdiv) on bulgarialainen ratameloja, olympiavoittaja ja maailmanmestari. Hän kilpaili kajakkien 500 metrillä.
Geševa saavutti olympialaisissa mitalin jokaisella yrittämällään. Moskovassa 1980 hän ylsi hopealle Birgit Fischerin voittaessa kultaa. Soulin olympialaisissa 1988 Geševa puolestaan voitti Fischerin 0,12 sekunnin erolla ja sai kultamitalin. Samoissa kisoissa hän myös saavutti hopeaa Diana Palijskan kanssa sekä pronssia Palijskan, Borislava Ivanovan ja Ognjana Petrovan kanssa. Näin Geševasta tuli ensimmäinen bulgarialainen, joka voitti sekä kulta-, hopea- että pronssimitalin samoissa olympialaisissa.
Geševa voitti maailmanmestaruuden Montrealissa 1986. Sen lisäksi hän saavutti neljä MM-mitalia, joista Tampereen 1983 hopea oli yksikkökilpailusta. Kilpauransa jälkeen Geševa on toiminut Bulgarian kanoottiliiton hallituksessa.
Rosemarie Nitribitt

Rosemarie Nitribitt (1. helmikuuta 1933 Mendig – lokakuun loppu 1957 Frankfurt) oli länsisaksalainen seksityöntekijä, joka löydettiin kuolleena frankfurtilaisesta asunnostaan 1. marraskuuta 1957. Selvittämättömäksi jäänyt henkirikos oli Länsi-Saksan sodanjälkeisten vuosikymmenten eniten huomiota saaneita skandaaleja. Murhasta epäiltiin Nitribittin ystävää Heinz Pohlmannia, mutta hänet vapautettiin todisteiden puutteessa. Jo seuraavana vuonna ilmestyi Nitribittin elämästä kertova elokuva "Tapaus Rosemarie", jossa pääosaa esitti Nadja Tiller.
Nitribitt kasvoi köyhissä oloissa, ja hänen yksinhuoltajaäitinsä istui toistuvasti vankilassa. Nitribitt raiskattiin 11-vuotiaana ja hän asui ajoittain lastenkodeissa tai sijaisperheissä. Hän aloitti prostituution jo teini-ikäisenä ja loi aikaa myöten itselleen ylellisen imagon; hän muun muassa opetteli puhumaan englantia ja ranskaa sekä ajoi kalliilla Mercedes-Benzillä, jonka kyytiin hän houkutteli asiakkaitaan. 
Huhujen mukaan Nitribittin asiakaskunnassa oli useita liike-elämän ja politiikan näkyviä hahmoja, jotka pyrkivät haittaamaan murhan tutkintaa omia jälkiä peitelläkseen. Jo rikospaikkatutkinnassa tehtiin merkittävä virhe, kun asunnon ikkunat avattiin ennen ruumiin lämpötilan mittaamista, joten teon tarkkaa päivämäärääkään ei saatu selville.
Siikaniemi (Hollola)

Siikaniemi on kylä Hollolan kunnassa, Päijät-Hämeen maakunnassa. Se sijaitsee Vesijärven rannalla, noin 16 kilometrin päässä Lahden keskustasta. Alue tunnetaan erityisesti Siikaniemen kurssikeskuksesta, joka on Lahden seurakuntayhtymän omistama leiri- ja kurssikeskus.
Maantiede.
Siikaniemi sijaitsee Vesijärven pohjoisrannalla, metsien ja vesistöjen ympäröimänä. Kylän läpi kulkee Siikaniementie, joka yhdistää alueen Kutajärven kylään ja edelleen Hollolan kirkonkylään.
Siikaniemen kurssikeskus.
Siikaniemen kurssikeskus on Lahden seurakuntien ylläpitämä leirikeskus, joka palvelee monipuolisesti niin seurakuntien kuin yksityisten ja yhteisöjen tarpeita. Keskus on toiminut paikalla jo vuosikymmenten ajan, ja vuonna 2023 se koki merkittävän peruskorjauksen.
Toiminta.
Siikaniemen kurssikeskus toimii erityisesti seurakuntien rippikoulujen, leirien ja koulutusten järjestämispaikkana. Lisäksi tiloja vuokrataan yksityistilaisuuksiin, kuten perhejuhliin ja kokouksiin. Keskus tarjoaa asiakkailleen majoitus-, ruokailu- ja kokouspalveluita.
Siikaniemen sijainti.
Siikaniemeen pääsee autolla Lahden keskustasta noin 20 minuutissa. Julkinen liikenne alueelle on rajallista, mutta leirien yhteydessä järjestetään usein erilliskuljetuksia.
Luettelo Helsingin kaupunginvaltuutetuista, 2013–2017

Valtuustokauden 2013–2017 Helsingin kaupunginvaltuutetut valittiin kuntavaaleissa 2013. Helsingin kaupunginvaltuusto koostuu 85:stä edustajasta.
Kaupunginvaltuutetut.
Valtuustoryhmät on lueteltu paikkamäärien mukaisesti. Edustajat on lueteltu valtuustoryhmiensä sisällä heidän vaalissa saamansa äänimäärän mukaan.
Luettelo Helsingin kaupunginvaltuutetuista, 2009–2013

Valtuustokauden 2009–2013 Helsingin kaupunginvaltuutetut valittiin kuntavaaleissa 2009. Helsingin kaupunginvaltuusto koostuu 85:stä edustajasta.
Kaupunginvaltuutetut.
Valtuustoryhmät on lueteltu paikkamäärien mukaisesti. Edustajat on lueteltu valtuustoryhmiensä sisällä heidän vaalissa saamansa äänimäärän mukaan.
Pohjois-Lapin seurakuntayhtymä

Pohjois-Lapin seurakuntayhtymä on Lapissa toimiva Suomen evankelis-luterilaisen kirkon seurakuntayhtymä, jonka muodostavat Utsjoen ja Inarin seurakunnat. Seurakuntayhtymä hoitaa siihen kuuluvien seurakuntien talouden sekä kiinteistö- ja hautaustoimet. Seurakunnat ovat hallinnollisesti Oulun hiippakunnan alaisuudessa ja kuuluvat Lapin rovastikuntaan.
Hallinto.
Tärkeimmät päätökset tekee seurakuntayhtymässä yhteinen kirkkovaltuusto, jossa on vaaleilla valittuja luottamushenkilöitä molemmista seurakunnista. Se päättää esimerkiksi yhtymän talousarviosta, kirkollisveron suuruudesta ja rakennushankkeista. Yhteisessä kirkkovaltuustossa on yhteensä 21 jäsentä, joista Utsjoen edustajia on viisi ja Inarin edustajia 16.
2-amino-2-metyyli-1,3-propaanidioli

2-amino-2-metyyli-1,3-propaanidioli (C4H11NO2) on alkanoliamiineihin kuuluva orgaaninen yhdiste. Yhdistettä käytetään muun muassa emulsioiden stabilointiin ja korroosionestoaineena.
Ominaisuudet, valmistus ja käyttö.
Huoneenlämpötilassa 2-amino-2-metyyli-1,3-propaanidioli on väritöntä kiteistä ainetta. Yhdiste liukenee erittäin hyvin veteen ja liukenee lisäksi alkoholeihin, esimerkiksi etanoliin. 2-amino-2-metyyli-1,3-propaanidioli on heikko emäs, ja sen pKa-arvo on 8,76.
2-amino-2-metyyli-1,3-propaanidiolin valmistuksen ensimmäisessä vaiheessa formaldehydi ja nitroetaani reagoivat 2-metyyli-2-nitro-1,3-propaanidioliksi. Tämä yhdiste pelkistetään vedyttämällä 2-amino-2-metyyli-1,3-propaanidioliksi. Tuote puhdistetaan kiteyttämällä.
2-amino-2-metyyli-1,3-propaanidiolia käytetään muun muassa vahoja ja voiteita stabiloivana aineena, happamuudensäätöön, korroosionestoaineena ja happamien teollisuuskaasujen neutralointiin. Orgaanisen kemian synteeseissä yhdistettä käytetään esimerkiksi oksatsoliiniryhmiä sisältävien polymeerien valmistamiseen.
Yanmar Stadion

Yanmar Stadion on Almeressa, Alankomaissa sijaitseva jalkapallostadion. Stadionin pääasiallinen käyttäjä on Almere City FC. Stadion on valmistunut vuonnna 2005 ja sen kokonaiskatsojakapasiteetti on 4 501 katsojaa, joista istumapaikkoja on 4 200. Stadionin pinta on luonnonnurmi.
Fortuna Sittard Stadion

Fortuna Sittard Stadion on Sittardissa, Alankomaissa sijaitseva jalkapallostadion. Stadionin pääasiallinen käyttäjä on Fortuna Sittard. Stadion on valmistunut vuonnna 1999 ja sen kokonaiskatsojakapasiteetti on 12 800 katsojaa. Stadionin pinta on lämmitettävä tekonurmi.
Ukrainan latinalaiset aakkoset

Ukrainan latinalaiset aakkoset () viittaavat latinalaisten aakkosten käyttöön ukrainan kielen kirjoittamiseen. Nykyään ukrainaa kirjoitetaan lähes yksinomaan kyrillisin aakkosin. Latinalaisia aakkosia käytetään kuitenkin ukrainan kielen translitterointiin.
Historiallinen tausta.
1800-luvulla Itävalta-Unkariin kuuluneessa Galitsiassa, jonka asukkaat olivat enimmäkseen ukrainalaisia, käytiin keskustelua siitä, pitäisikö kieltä kirjoittaa latinalaisin vai kyrillisin aakkosin. Tätä keskustelua kutsutaan nimellä aakkossota. Latinalaisten aakkosten käyttöönoton puolesta puhuivat mm. Josip Lozynskyi. Vahvasti puolan kielestä vaikutteita ottava aakkosto sai myös osakseen kritiikkiä mm. Josyp Levytskyilta ja Markijan Šaškevytšilta. Erityisesti Šaškevytš nosti kritiikissään esiin mm. sen, että latinalaisilla aakkosilla ei ollut historiallista sidettä juuri ukrainan kieleen ja että kyrilliset aakkoset sopivat paremmin ukrainassa esiintyvien äänteiden kuvaamiseen yhdellä merkillä. Lisäksi hän pelkäsi vierasperäisen aakkoston käyttöönoton hidastavan ukrainalaisten koulutustason nostamista.
1850-luvulla latinalaisiin aakkosiin siirtymisestä alettiin puhua uudelleen, joskin ei juurikaan julkisesti. Tällä kertaa mallia haettiin tšekin kielestä ja ehdotuksen latinalaisista aakkosista julkaisi Josef Jireček.
Neuvostoliiton alkuvaiheissa esim. Serhi Pylypenko ehdotti, että ukrainaa voitaisiin alkaa kirjoittaa latinalaisin aakkosin, jotta kommunistisen vallankumouksen levittäminen läntiseen Eurooppaan onnistuisi helpommin.
Ukrainan itsenäistymisen jälkeen.
Neuvostoliiton romahdettua Ukrainassa on pyritty käyttämään latinalaisia aakkosia enimmäkseen translitterointiin. Lainopillisista termeistä vastaava komitea antoi ensimmäisen suosituksensa yhtäläisistä translitterointiohjeista vuonna 1996. Ukrainan hallitus antoi vuonna 2010 viimeisimmän suosituksensa erisnimien translitteroimisesta: 
Vuonna 2018 Ukrainan silloinen ulkoministeri Pavlo Klimkin ehdotti, että latinalaiset aakkoset otettaisiin käyttöön kyrillisten rinnalle. Hänen ehdotuksensa tuomittiin laajalti. Latinalaisten aakkosten käyttöönottoa on vastutettu mm. sillä, että se katkaisisi ukrainalaisten siteet historiaansa. Latinalaisten aakkosten puolustajat ovat sen sijaan pyrkineet linkittämään kyrillisten aakkosten käytön siihen, että Ukraina olisi sitä kautta osa ns. "venäläistä maailmaa".
De Adelaarshorst

De Adelaarshorst on Deventerissä, Alankomaissa sijaitseva jalkapallostadion. Stadionin pääasiallinen käyttäjä on Go Ahead Eagles. Stadion on valmistunut vuonnna 1920 ja sen kokonaiskatsojakapasiteetti on 10 000 katsojaa, joista istumapaikkoja on 7 900. Stadionin pinta on lämmitettävä luonnonnurmi. Kentän koko on 105 x 68 metriä.
Euroborg

Euroborg on Groningenissa, Alankomaissa sijaitseva jalkapallostadion. Stadionin pääasiallinen käyttäjä on FC Groningen. Stadion on valmistunut vuonnna 2006 ja sen kokonaiskatsojakapasiteetti on 22 555 katsojaa. Stadionin rakennuskustannukset olivat 29,4 miljoonaa euroa. Stadionin pinta on lämmitettävä luonnonnurmi. Kentän koko on 105 x 68 metriä.
Abe Lenstra Stadion

Abe Lenstra Stadion on Heerenveenissä, Alankomaissa sijaitseva jalkapallostadion. Stadionin pääasiallinen käyttäjä on SC Heerenveen. Stadion on valmistunut vuonnna 1994 ja sen kokonaiskatsojakapasiteetti on 27 224 katsojaa, joista istumapaikkoja on 26 000. Stadionin pinta on lämmitettävä tekonurmi. Kentän koko on 105 x 68 metriä.
Asito Stadion

Asito Stadion on Almelossa, Alankomaissa sijaitseva jalkapallostadion. Stadionin pääasiallinen käyttäjä on Heracles Almelo. Stadion on valmistunut vuonnna 1999 ja sen kokonaiskatsojakapasiteetti on 12 080 katsojaa. Stadionin pinta on tekonurmi. Kentän koko on 105 x 68 metriä.
Rat Verlegh Stadion

Rat Verlegh Stadion on Bredassa, Alankomaissa sijaitseva jalkapallostadion. Stadionin pääasiallinen käyttäjä on NAC Breda. Stadion on valmistunut vuonnna 1996 ja sen kokonaiskatsojakapasiteetti on 19 000 katsojaa. Stadionin rakennuskustannukset olivat 13,2 miljoonaa euroa. Stadionin pinta on luonnonurmi.
Wolmar Anton von Schlippenbach

Wolmar Anton von Schlippenbach (23. helmikuuta 1653 Liivinmaa – 27. maaliskuuta 1721 Moskova) oli Ruotsin hallitseman Viron kenraalikuvernööri vuosina 1704–1706.
Kun Suuri Pohjan sota puhkesi prinssi Kaarlen tultua kruunatuksi Kaarle XII:ksi, von Schlippenbach kokosi Liivinmaalla ratsuväkirykmentin, jonka everstiksi hän ryhtyi. Kun Kaarle lähti talvileiristään Dorpatiin (nyk. Tartto) ja suuntasi alkuvuodesta 1701 kohti Riikaa, von Schlippenbach jäi puolustamaan Liivinmaan rajaa. Hän voitti Raugen taistelun 5. syyskuuta 1701 ja hänet ylennettiin sen jälkeen kenraalimajuriksi.
Myöhemmin samana vuonna hän kärsi tappion Erastferin taistelussa 30. joulukuuta 1701, kun Boris Šeremetevin johtamat venäläisjoukot hyökkäsivät. Uusia tappioita tuli Sagnitzissa ja Hummelshofissa 19. heinäkuuta 1702. Vuonna 1703 hän joutui siirtämään suuren osan joukoistaan Lewenhauptin armeijan tueksi Kuurinmaalle, minkä vuoksi hän ei kyennyt estämään Narvan ja Dorpatin menetystä venäläisille vuonna 1704. Samana vuonna hänet nimitettiin Ruotsin hallinnoiman Viron kenraalikuvernööriksi Revaliin (nyk. Tallinna).
Vuonna 1708 von Schlippenbach osallistui Lewenhauptin Venäjän-retkeen rykmenttinsä everstinä. Pultavan taistelussa hän johti oikean siiven tiedusteluratsuväkeä ja joutui venäläisten vangiksi. Hän vapautui vankeudesta vuonna 1712 ja siirtyi Venäjän palvelukseen kenraalimajurin arvolla. Vuonna 1714 hänet ylennettiin kenraaliluutnantiksi. Von Schlippenbach kuoli Moskovassa vuonna 1721.
MAC³PARK Stadion

MAC³PARK Stadion on Zwollessa, Alankomaissa sijaitseva jalkapallostadion. Stadionin pääasiallisia käyttäjiä ovat PEC Zwolle ja Zwolsche Boys. Stadion on valmistunut vuonnna 2007 ja sen kokonaiskatsojakapasiteetti on 14 000 katsojaa. Stadionin pinta on lämmitettävä luonnonnurmi. Kentän koko on 105 x 68 metriä.
Mandemakers Stadion

Mandemakers Stadion on Waalwijkissä, Alankomaissa sijaitseva jalkapallostadion. Stadionin pääasiallinen käyttäjä on RKC Waalwijk. Stadion on valmistunut vuonnna 1996 ja sen kokonaiskatsojakapasiteetti on 7 508 katsojaa. Stadionin pinta on lämmitettävä luonnonnurmi.
Sparta Stadion

Sparta Stadion eli Het Kasteel on Rotterdamissa, Alankomaissa sijaitseva jalkapallostadion. Stadionin pääasiallinen käyttäjä on Sparta Rotterdam. Stadion on valmistunut vuonna 1916 ja sen kokonaiskatsojakapasiteetti on 11 026 katsojaa. Stadionin pinta on luonnonnurmi. Kentän koko on 105 x 68 metriä.
Stadion Galgenwaard

Stadion Galgenwaard on Utrechtissä, Alankomaissa sijaitseva jalkapallostadion. Stadionin pääasiallinen käyttäjä on FC Utrecht. Stadion on valmistunut vuonna 1936 ja sen kokonaiskatsojakapasiteetti on 23 750 katsojaa. Stadionin pinta on luonnonnurmi. Kentän koko on 105 x 68 metriä.
Rajarinne

Rajarinne () on Vaasan kaupungissa Västervikin eteläpuolella sijaitseva asuinalue, joka on myös tilastollinen pienalue Gerbyn suuralueella ja Vaasan 35. kaupunginosa. 
Asuinalue sijaitsee Storbergetin pohjois-luoteispuolella. Rajarinteen vanhimman osan asemakaava on hyväksytty vuonna 1987. Aluetta on myöhemmin laajennettu luoteeseen. Kaupunginosaan kuuluu lisäksi vielä uudempi Gerbynmäentien alue idässä, mutta tilastollisesti se kuuluu osittain Västervikiin ja osittain Länsimetsään.
Rakennuskanta.
Rajarinteessä on omakoti- ja paritaloja. Ne on rakennettu pääosin 1990- ja 2000-luvuilla ja edustavat aikansa elementtirakentamista. Yleisin pintamateriaali on puu ja väreinä on suosittu vaaleita sävyjä. Katot ovat musta- tai punatiilisiä harjakattoja. Tontit ovat pieniä, joten alueen asutus on tiheää.
Väestö.
Vuonna 2015 Rajarinteen alueella asui 1 108 asukasta.
Rajarinteen asukkaista äidinkielenään suomea puhui 73,5 %, ruotsia 22,3 % ja muita kieliä 4,2 % vuonna 2015. Alueen työvoimasta oli opiskelijoita 16,4 % ja työttömiä 4,3 % vuonna 2013.
Vaasalaisten keskuudessa Rajarinne mielletään rikkaan väestön asuinalueeksi. Siellä keskitulot olivat 38 057 euroa vuonna 2014.
Koning Willem II Stadion

Koning Willem II Stadion on Tilburgissa, Alankomaissa sijaitseva jalkapallostadion. Stadionin pääasiallinen käyttäjä on Willem II Tilburg. Stadion on valmistunut vuonna 1920 ja sen kokonaiskatsojakapasiteetti on 14 700 katsojaa. Stadionin pinta on luonnonnurmi. Kentän koko on 105 x 68 metriä.
Stade Raymond Kopa

Stade Raymond Kopa on Angersissa, Ranskassa sijaitseva jalkapallostadion. Stadionin pääasiallinen käyttäjä on Angers SCO. Stadion on valmistunut vuonnna 1912 ja sen kokonaiskatsojakapasiteetti on 19 350 katsojaa. Stadionin pinta on luonnonnurmi. Kentän koko on 105 x 68 metriä.
Stade Francis-Le Blé

Stade Francis-Le Blé on Brestissä, Ranskassa sijaitseva jalkapallostadion. Stadionin pääasiallinen käyttäjä on Stade Brestois 29. Stadion on valmistunut vuonnna 1922 ja sen kokonaiskatsojakapasiteetti on 15 220 katsojaa. Stadionin pinta on luonnonnurmi. Kentän koko on 105 x 68 metriä.
Stade Auguste-Delaune

Stade Auguste-Delaune on Reimsissä, Ranskassa sijaitseva jalkapallostadion. Stadionin pääasiallinen käyttäjä on Stade Reims. Stadion on valmistunut vuonnna 1935 ja sen kokonaiskatsojakapasiteetti on 20 519 katsojaa. Stadionin pinta on luonnonnurmi. Kentän koko on 105 x 68 metriä.
Stade de la Tuilière

Stade de la Tuilière on Lausannessa, Sveitsissä sijaitseva jalkapallostadion. Stadionin pääasiallinen käyttäjä on FC Lausanne-Sport. Stadion on valmistunut vuonnna 2020 ja sen kokonaiskatsojakapasiteetti on 12 544 katsojaa. Stadionin pinta on lämmitettävä tekonurmi. Kentän koko on 105 x 68 metriä.
Stadio di Cornaredo

Stadio di Cornaredo on Luganossa, Sveitsissä sijaitseva yleisurheilustadion. Stadionin pääasiallinen käyttäjä on FC Lugano. Stadion on valmistunut vuonnna 1951 ja sen kokonaiskatsojakapasiteetti on 4 900 katsojaa. Stadionin pinta on luonnonnurmi. Stadionin jalkapallokentän koko on 105 x 68 metriä.
Swissporarena

Swissporarena on Luzernissa, Sveitsissä sijaitseva jalkapallostadion. Stadionin pääasiallinen käyttäjä on FC Luzern. Stadion on valmistunut vuonna 2011 ja sen kokonaiskatsojakapasiteetti on 15 680 katsojaa, joista 12 680 on istumapaikkoja. Stadionin rakennuskustannukset olivat 60 miljoonaa euroa. Kentän pinta on lämmitettävä luonnonnurmi. Kentän koko on 105 x 68 metriä.
Stadion Schützenwiese

Stadion Schützenwiese on Winterthurissa, Sveitsissä sijaitseva jalkapallostadion. Stadionin pääasiallinen käyttäjä on FC Winterthur. Stadion on valmistunut vuonnna 1957 ja sen kokonaiskatsojakapasiteetti on 8 700 katsojaa, joista itsumapaikkoja on 1 700. Stadionin pinta on luonnonnurmi. Kentän koko on 105 x 68 metriä.
Stadion Wankdorf

Stadion Wankdorf on Bernissä, Sveitsissä sijaitseva jalkapallostadion. Stadionin pääasiallinen käyttäjä on BSC Young Boys. Stadion on valmistunut vuonnna 2005 ja sen kokonaiskatsojakapasiteetti on 31 500 katsojaa. Stadionin rakennuskustannukset olivat 350 miljoonaa euroa. Kentän pinta on lämmitettävä tekonurmi. Kentän koko on 105 x 68 metriä.
Stadion on katsojakapasiteetiltaan toiseksi suurin jalkapallostadion Sveitsissä. Stadion oli yksi vuoden 2008 jalkapallon Euroopan-mestaruuskilpailuiden pelistadioneista.
Historia.
Stade de Suisse rakennettiin samalle alueelle, missä sijaitsi vuonna 2001 purettu Wankdorf Stadion. Stadionin kapasiteetti on 31 784, ja sen katsomo on täysin katettu. Stadionin "katolla" on aurinkopaneelit, jotka tuottavat 700 000 kilowattituntia sähköä vuodessa. Stadion avattiin virallisesti 30. heinäkuuta 2005, mutta ensimmäinen peli pelattiin jo 16. heinäkuuta 2005. Ottelussa 14 000 maksanutta katsojaa todisti, kun BSC Young Boys hävisi Olympique Marseillelle numeroin 2–3.
Sveitsiläinen jalkapallojoukkue FC Thun pelasi kolme Mestarien liigan ottelua stadionilla vuonna 2005 ja yhden UEFA Cupin ottelun vuonna 2006. 
"Kuuma penkki".
Yksi katsomon penkeistä on punainen, muut ovat mustia ja keltaisia. Punainen penkki on ensimmäinen uudelle stadionille asennettu. Penkki paljastettiin 20. tammikuuta 2005 yleisölle. Tehtävä oli myönnetty Young Boysin entiselle pelaajalle ja valmentajalle Walter Eichille. Penkille ei voi ostaa lippua, koska penkki on varattu jokaisessa pelissä arvovieraalle.
Stade Municipal (Yverdon)

Stade Municipal on Yverdonissa, Sveitsissä sijaitseva jalkapallostadion. Stadionin pääasiallinen käyttäjä on Yverdon-Sport FC. Stadion on valmistunut vuonnna 1989 ja sen kokonaiskatsojakapasiteetti on 4 20000 katsojaa, joista istumapaikkoja on 4 000.
Lyngby Stadion

Lyngby Stadion on Lyngbyssä, Tanskassa sijaitseva jalkapallostadion. Stadionin pääasiallinen käyttäjä on Lyngby BK. Stadion on valmistunut vuonna 1949 ja sen kokonaiskatsojakapasiteetti on 10 000 katsojaa, joista 3 100 on istumapaikkoja. Kentän pinta on luonnonnurmi. Kentän koko on 102 x 65 metriä.
MCH Arena

MCH Arena on Herningissä, Tanskassa sijaitseva jalkapallostadion. Stadionin pääasiallinen käyttäjä on FC Midtjylland. Stadion on valmistunut vuonna 2004 ja sen kokonaiskatsojakapasiteetti on 12 152 katsojaa, joista 7 409 on istumapaikkoja. Stadionin rakennuskustannukset olviat 11,4 miljoonaa euroa. Kentän pinta on lämmitettävä tekonurmi. Kentän koko on 105 x 68 metriä.
Right to Dream Park

Right to Dream Park on Farumissa, Tanskassa sijaitseva jalkapallostadion. Stadionin pääasiallinen käyttäjä on FC Nordsjælland. Stadion on valmistunut vuonna 2000 ja sen kokonaiskatsojakapasiteetti on 10 300 katsojaa, joista 9 800 on istumapaikkoja. Kentän pinta on lämmitettävä tekonurmi. Kentän koko on 105 x 68 metriä.
Randers Stadion

Randers Stadion eli Cepheus Park Randers on Randersissa, Tanskassa sijaitseva jalkapallostadion. Stadionin pääasiallinen käyttäjä on Randers FC. Stadion on valmistunut vuonna 1961 ja sen kokonaiskatsojakapasiteetti on 10 300 katsojaa, joista 9 000 on istumapaikkoja. Kentän pinta on luonnonnurmi. Kentän koko on 102 x 65 metriä.
JYSK Park

JYSK Park on Silkeborgissa, Tanskassa sijaitseva jalkapallostadion. Stadionin pääasiallinen käyttäjä on Silkeborg IF. Stadion on valmistunut vuonna 2015 ja sen kokonaiskatsojakapasiteetti on 10 000 katsojaa, joista 6 000 on istumapaikkoja. Kentän pinta on tekonurmi. Kentän koko on 105 x 68 metriä.
Sydbank Park

Sydbank Park on Haderslevissa, Tanskassa sijaitseva jalkapallostadion. Stadionin pääasiallinen käyttäjä on SønderjyskE. Stadion on valmistunut vuonna 2001 ja sen kokonaiskatsojakapasiteetti on 10 100 katsojaa, joista 5 100 on istumapaikkoja. Kentän pinta on lämmitettävä luonnonnurmi. Kentän koko on 105 x 68 metriä.
Vejle Stadion

Vejle Stadion on Vejlessä, Tanskassa sijaitseva jalkapallostadion. Stadionin pääasiallinen käyttäjä on Vejle Boldklub. Stadion on valmistunut vuonna 2008 ja sen kokonaiskatsojakapasiteetti on 10 418 katsojaa, joista 7 558 on istumapaikkoja. Kentän pinta on lämmitettävä luonnonnurmi. Kentän koko on 105 x 68 metriä.
Viborg Stadion

Viborg Stadion eli Energi Viborg Arena on Viborgissa, Tanskassa sijaitseva jalkapallostadion. Stadionin pääasiallinen käyttäjä on Viborg FF. Stadion on valmistunut vuonna 1931 ja sen kokonaiskatsojakapasiteetti on 10 000 katsojaa. Stadion on uudistettu vuonna 2001. Kentän pinta on lämmitettävä tekonurmi. Kentän koko on 105 x 68 metriä.
Aspmyra Stadion

Aspmyra Stadion on Bodøssa, Norjassa sijaitseva jalkapallostadion. Stadionin pääasiallinen käyttäjä on FK Bodø/Glimt. Stadion on valmistunut vuonna 1964 ja sen kokonaiskatsojakapasiteetti on 8500 katsojaa. Kentän pinta on tekonurmi.
Brann Stadion

Brann Stadion on Bergenissä, Norjassa sijaitseva jalkapallostadion. Stadionin pääasiallinen käyttäjä on SK Brann. Stadion on valmistunut vuonna 1919 ja sen kokonaiskatsojakapasiteetti on 16 750 katsojaa, joista 15 041 on istumapaikkoja. Kentän pinta on luonnonnurmi. Kentän koko on 105 x 68 metriä.
Bryne Stadion

Bryne Stadion on Brynessä, Norjassa sijaitseva yleisurheilustadion. Stadionin pääasiallinen käyttäjä on Bryne FK. Stadion on valmistunut vuonna 1946 ja sen kokonaiskatsojakapasiteetti on 5 000 katsojaa, joista 3 000 on istumapaikkoja. Jalkapallokentän pinta on luonnonnurmi. Kentän koko on 105 x 68 metriä.
Fredrikstad Stadion

Fredrikstad Stadion on Fredrikstadissa, Norjassa sijaitseva jalkapallostadion. Stadionin pääasiallinen käyttäjä on Fredrikstad FK. Stadion on valmistunut vuonna 2007 ja sen kokonaiskatsojakapasiteetti on 12 560 katsojaa.
Briskeby Stadion

Briskeby Stadion on Hamarissa, Norjassa sijaitseva jalkapallostadion. Stadionin pääasiallinen käyttäjä on Hamarkameratene. Stadion on valmistunut vuonna 1934 ja sen kokonaiskatsojakapasiteetti on 6 500 katsojaa. Kentän pinta on lämmitettävä tekonurmi. Kentän koko on 106 x 67 metriä.
Haugesund Stadion

Haugesund Stadion eli Haugesund Sparebank Arena on Haugesundissa, Norjassa sijaitseva jalkapallostadion. Stadionin pääasiallinen käyttäjä on FK Haugesund. Stadion on valmistunut vuonna 1920 ja sen kokonaiskatsojakapasiteetti on 8 983 katsojaa. Kentän pinta on lämmitettävä luonnonnurmi. Kentän koko on 105 x 68 metriä.
KFUM Arena

KFUM Arena on Oslossa, Norjassa sijaitseva jalkapallostadion. Stadionin pääasiallinen käyttäjä on KFUM-Kameratene Oslo. Stadion on valmistunut vuonna 2007 ja sen kokonaiskatsojakapasiteetti on 3 299 katsojaa. Kentän pinta on tekonurmi Kentän koko on 105 x 64 metriä.
Theoz

Theodor Jan Haraldsson (s. 17. heinäkuuta 2005 Linköping) on ruotsalainen vaikuttaja, taiteilija ja näyttelijä.
Nordmøre Stadion

Nordmøre Stadion on Kristiansundissa, Norjassa sijaitseva jalkapallostadion. Stadionin pääasiallinen käyttäjä on Kristiansund BK. Stadion on valmistunut vuonna 1950 ja sen kokonaiskatsojakapasiteetti on 4 444 katsojaa. Kentän pinta on tekonurmi. Kentän koko on 105 x 68 metriä.
Naděžda Kniplová

Naděžda Kniplová (18. huhtikuuta 1932 Ostrava – 14. tammikuuta 2020 Praha) oli tšekkiläinen ooppera- ja konserttilaulaja, joka oli äänialaltaan sopraano.
Kniplová syntyi musiikkikoulun johtajan perheeseen ja sai varhaisimman musiikkikasvatuksensa isältään. Hän opiskeli Prahassa Jarmila Vavrdován, Kamila Ungrován ja Zdeněk Otavan johdolla. Kniplová teki debyyttinsä Bedřich Smetanan oopperan "Libuše" nimiroolissa Ústí nad Labemin teatterissa vuonna 1956. Hän esiintyi siellä vuoteen 1959 saakka ja lauloi sitten vuoteen 1965 asti Brnon oopperatalossa. Lisäksi hän esiintyi vierailijana Dresdenin valtionoopperassa. Kniplová voitti vuonna 1958 ensimmäisen palkinnon Geneven kansainvälisessä laulukilpailussa. Hänen pitkä uransa Prahan Kansallisteatterissa alkoi vuonna 1965. Kniplová esiintyi lisäksi muun muassa Deutsche Oper Berlinissä, Hampurin valtionoopperassa, Gran Teatre del Liceussa, La Fenicessä ja Teatro Regio di Torinossa. Hän teki esiintymisiä myös Yhdysvalloissa.
Kniplován ooppera- ja konserttiohjelmistoon kuului teoksia muiden muassa Leoš Janáčekilta, Richard Wagnerilta, Giacomo Puccinilta, Richard Straussilta, Modest Mussorgskilta, Sergei Prokofjevilta, Giuseppe Verdiltä ja Ludwig van Beethovenilta. Kniplová sai Tšekkoslovakian kansantaiteilijan arvonimen vuonna 1970. Hän teki levytyksiä Supraphonille, Westminster Recordsille, EMI Recordsille ja Decca Recordsille.
Itämerenhauru

Itämerenhauru ("Fucus radicans") on Itämerellä tavattava ruskolevälaji, jota on aiemmin pidetty rakkohaurun pienempänä muotona. Se on uhanalaisuusluokitukseltaan silmälläpidettävä (NT).
Nojatuoliteoretisointi

Nojatuoliteoretisointi (myös nojatuolifilosofia tai nojatuolifilosofointi) tarkoittaa lähestymistapaa, jossa kehitetään uusia teoreettisia näkemyksiä ilman ensisijaista aineistoa tai havaintojen keruuta. Menetelmä perustuu olemassa olevan tutkimuskirjallisuuden analyysiin ja synteesiin, eikä niinkään omakohtaisiin tutkimusasetelmiin tai aineistonkeruuseen. Termiä käytetään usein halventavassa merkityksessä, jolloin sen katsotaan viittaavan pinnalliseen tai kevyesti perusteltuun spekulaatioon.
Akateeminen keskustelu.
Eri tieteenalat suhtautuvat vaihtelevasti nojatuoliteoretisointiin. Esimerkiksi antropologiassa se on historiallisesti yhdistetty 1800- ja 1900-lukujen alkuvaiheiden tutkijoihin, jotka tekivät johtopäätöksiä muiden kenttätyöhön perustuen, ilman omaa vuorovaikutusta tutkittavien yhteisöjen kanssa. Tim Ingoldin mukaan tällainen puhtaasti teoreettinen lähestymistapa on nykyisin antropologiassa vanhentunut ja etnografia nähdään keskeisenä tutkimusmenetelmänä.
Bronisław Malinowski, yksi modernin antropologian perustajista, kritisoi nojatuoliteoretisointia ja korosti osallistuvan havainnoinnin merkitystä. Hänellä oli tapana tiivistää näkemyksensä ilmaisuun "”off the verandah”" (suom. ”pois kuistilta” tai "pois verannalta"), mikä kuvastaa tutkijan tarvetta mennä kentälle tarkkailemaan ja osallistumaan yhteisön elämään.
Toisaalta esimerkiksi taloustieteessä puhtaasti teoreettinen työskentely ilman aineistonkeruuta on tavanomaista. Leland B. Yeager puolusti nojatuoliteoretisointia taloustieteessä väittäen, että taloustieteilijät voivat hyödyntää omia kokemuksiaan ja havaintojaan uusien mallien kehittämiseen ilman empiirisiä tutkimuksia. Hänen mukaansa tällainen lähestymistapa ei ole ”pelkkää hedelmätöntä oletuksien pyörittelyä” vaan voi pohjautua ”vankkaan empiiriseen perustaan”.
Filosofiassa nojatuoliteoretisointi on osa perinteistä rationaalista ajattelua ja ajatuskokeita. Vaikka se eroaa tieteellisestä menetelmästä siinä, ettei se perustu kokeelliseen havainnointiin, se voi toimia hypoteesien ja selitysmallien muotoilun perustana. Tällaiset teoriat voidaan myöhemmin testata empiirisillä menetelmillä.
Dennis A. Gioia on todennut, että myös johtamistutkimuksessa nojatuoliteoretisointi voi olla hedelmällinen lähtökohta teorioiden kehittämiselle, mikäli sen taustalla on käytännön ymmärrystä ja selkeitä oletuksia.
Sonja Stjernquist

Sonja Ester Stjernquist (23. maaliskuuta 1931 Hästveda – 17. elokuuta 2002) oli ruotsalainen oopperalaulaja ja näyttelijä. Hän oli äänialaltaan sopraano.
Agia Sofia Stadion

Agia Sofia Stadion eli OPAP Arena on Ateenassa, Kreikassa sijaitseva jalkapallostadion. Stadionin pääasiallinen käyttäjä on AEK Ateena. Stadion on valmistunut vuonna 2022 ja sen kokonaiskatsojakapasiteetti on 32 500 katsojaa. Kentän pinta on luonnonnurmi. Kentän koko on 105 x 68 metriä.
Gipedo Kleanthis Vikelidis

Gipedo Kleanthis Vikelidis on Thessalonikissa, Kreikassa sijaitseva jalkapallostadion. Stadionin pääasiallinen käyttäjä on Aris FC. Stadion on valmistunut vuonna 1951 ja sen kokonaiskatsojakapasiteetti on 22 800 katsojaa, joista istumapaikkoja on 18 450. Kentän pinta on tekonurmi. Kentän koko on 105 x 68 metriä.
Gipedo Theodoros Kolokotronis

Gipedo Theodoros Kolokotronis on Trípolissa, Kreikassa sijaitseva jalkapallostadion. Stadionin pääasiallinen käyttäjä on Asteras Tripolis. Stadion on valmistunut vuonna 2005 ja sen kokonaiskatsojakapasiteetti on 7 423 katsojaa. Kentän pinta on luonnonnurmi. Kentän koko on 105 x 68 metriä.
Hjördis Schymberg

Hjördis Gunborg Schymberg (24. huhtikuuta 1909 Gustavsberg – 8. syyskuuta 2008 Tukholma) oli ruotsalainen oopperalaulaja, äänialaltaan sopraano. Hän sai hovilaulajan arvonimen 1943 ja toimi vuodesta 1965 laulunopettajana perustamassaan Schymbergsgårdenissa Sundsvallin lähellä.
Schymberg opetteli lapsena pianonsoittoa ja esiintyi siskonsa Karinin kanssa kahviloissa sekä soitti mykkäelokuvien taustalla teattereissa. Vuonna 1929 hän muutti Tukholmaan ja pääsi 1932 oopperakouluun. Hän esiintyi uransa alussa usein Jussi Björlingin kanssa. Vuonna 1938 hän teki lopullisen läpimurtonsa Jules Massenetin "Manon"-oopperan nimikkoroolissa ja seuraavana vuonna saavutti suurta menestystä Björlingin kanssa Giuseppe Verdin "La Traviatassa".
Toisen maailmansodan jälkeen Schymberg esiintyi useissa eri maissa, muun muassa Yhdysvalloissa, Kuubassa ja Italiassa, missä hän vietti useita kesiä 1950-luvulla ja esitti ruotsalaisia romansseja radiossa. Hän sai vuonna 1953 Italian tähden ritarikunnan ansiomerkin. Hän kävi myös Islannissa esittämässä "La Traviataa".
Vuonna 1961 Schymberg osti vanhempiensa kotitilan ja remontoi sen opetuskäyttöön. Hänen oppilaitaan olivat muun muassa Laila Andersson-Palme ja Tord Slättegård. Vuonna 1963 Schymberg valittiin Ruotsin kuninkaallisen musiikkiakatemian jäseneksi. Hän esiintyi viimeisen kerran julkisesti vuonna 1992.
Stadio Peristeriou

Stadio Peristeriou on Ateenassa, Kreikassa sijaitseva jalkapallostadion. Stadionin pääasiallinen käyttäjä on Atromitos FC. Stadion on valmistunut vuonna 1970 ja sen kokonaiskatsojakapasiteetti on 9 050 katsojaa, joista 8 939 on istumapaikkoja. Kentän pinta on luonnonnurmi. Kentän koko on 105 x 68 metriä.
Stadio Lamia Athanasios Diakos

Stadio Lamia Athanasios Diakos on Lamíassa, Kreikassa sijaitseva jalkapallostadion. Stadionin pääasiallinen käyttäjä on PAS Lamia 1964. Stadion on valmistunut vuonna 1952 ja sen kokonaiskatsojakapasiteetti on 5 500 katsojaa. Kentän pinta on luonnonnurmi.
Gipedo Theodoros Vardinogiannis

Gipedo Theodoros Vardinogiannis on Iraklionissa, Kreikassa sijaitseva jalkapallostadion. Stadionin pääasiallinen käyttäjä on OFI Kreeta. Stadion on valmistunut vuonna 1951 ja sen kokonaiskatsojakapasiteetti on 9 088 katsojaa. Kentän pinta on luonnonnurmi. Kentän koko on 105 x 68 metriä.
Gipedo Panetolikou

Gipedo Panetolikou on Agríniossa, Kreikassa sijaitseva jalkapallostadion. Stadionin pääasiallinen käyttäjä on Panetolikos FC. Stadion on valmistunut vuonna 1930 ja sen kokonaiskatsojakapasiteetti on 7 321 katsojaa. Kentän pinta on luonnonnurmi. Kentän koko on 105 x 68 metriä.
Dimotiko Gipedo Serron

Dimotiko Gipedo Serron on Sérresissä, Kreikassa sijaitseva jalkapallostadion. Stadionin pääasiallinen käyttäjä on Panserraikos FC. Stadion on valmistunut vuonna 1926 ja sen kokonaiskatsojakapasiteetti on 9 500 katsojaa. Kentän pinta on luonnonnurmi. Kentän koko on 105 x 68 metriä.
Toumba Stadion

Toumba Stadion on Thessalonikissa, Kreikassa sijaitseva jalkapallostadion. Stadionin pääasiallinen käyttäjä on PAOK FC. Stadion on valmistunut vuonna 1959 ja sen kokonaiskatsojakapasiteetti on 28 703 katsojaa. Kentän pinta on luonnonnurmi. Kentän koko on 106 x 71 metriä.
Panthessaliko Stadio

Panthessaliko Stadio on Vólosissa, Kreikassa sijaitseva yleisurheilustadion. Stadionin pääasiallinen käyttäjä on Volos FC. Stadion on valmistunut vuonna 2004 ja sen kokonaiskatsojakapasiteetti on 22 700 katsojaa. Jalkapallokentän pinta on luonnonnurmi.
Athens Kallithea FC

Athens Kallithea FC on kreikkalainen jalkapalloseura Ateenasta. Seura on perustettu vuonna 1966 ja se pelaa kaudella 2024–2025 pääsarjassa Kreikan Superliigassa. Seuran kotistadion on Apostolos Nikolaidis Stadium.
Luettelo Helsingin kaupunginvaltuuston puheenjohtajista

Tämä on luettelo Helsingin kaupunginvaltuuston puheenjohtajista.
Volos FC

Volos FC on kreikkalainen jalkapalloseura Vólosista. Seura on perustettu vuonna 2017 ja se pelaa kaudella 2024–2025 pääsarjassa Kreikan Superliigassa. Seuran kotistadion on Panthessaliko Stadio.
Milja Kiviranta

Milja Kiviranta (s. 15. toukokuuta 2006) on suomalainen jalkapalloilija, pelipaikaltaan keskikenttäpelaaja. Hän edustaa Kansallisessa liigassa Helsingin Jalkapalloklubia.
Kiviranta aloitti jalkapallouransa Kotkassa. Hän pelasi Kansallisessa liigassa Helsingin Jalkapalloklubin joukkueessa ensimmäisen kerran kaudella 2023, jolloin hän pelaamissaan 20 liigaottelussa teki kuusi maalia. Kaudella 2024 hän pelasi 22 liigaottelua ja teki niissä yhdeksän maalia. Hänet valittiin liigassa kesäkuun 2024 kuukauden pelaajaksi. Hän voitti kaudella 2024 sekä liigamestaruuden että Suomen Cupin. Kaudella 2025 hän pelasi 20 liigaottelua ja teki niissä kuusi maalia. Hän voitti jälleen sekä liigamestaruuden että Suomen Cupin, jonka loppuottelussa hän teki ensimmäisen HJK:n kolmesta maalista.
Kiviranta on pelannut Suomen alle 17-, alle 18-, alle 19- ja alle 23-vuotiaiden maajoukkueissa. Hän pelasi alle 17-vuotiaiden Euroopan-mestaruuskilpailuissa 2022. Hän pelasi naisten maajoukkueessa ensimmäisen kerran lokakuussa 2025 Kansojen liigan nousukarsintaottelussa Tanskaa vastaan.
Bryne FK

Bryne FK on norjalainen jalkapalloseura Brynestä. Seura on perustettu vuonna 1926 ja se pelaa kaudella 2024–2025 pääsarjassa Elitserienissä. Seuran kotistadion on Bryne Stadion. Seura on voittanut Norjan Cupin vuonna 1987.
Pyhäjoen kirkonkylä

Pyhäjoen kirkonkylä on Pyhäjoen kunnan asukasluvultaan suurin taajama ja kunnan hallinnollinen keskus. Joulukuussa 2023 kirkonkylän väkiluku oli 1 466.
Pyhäjoen kirkonkylässä ovat muun muassa Pyhäjoen kirkko ja seurakunnan tilat. Alueella on myös kunnanvirasto. Kirkonkylä toimii Pyhäjoen kunnan kulttuuri- ja palvelukeskittymänä.
Jotun Arena

Jotun Arena on Sandefjordissa, Norjassa sijaitseva jalkapallostadion. Stadionin pääasiallinen käyttäjä on Sandefjord Fotball. Stadion on valmistunut vuonna 2007 ja sen kokonaiskatsojakapasiteetti on 8 000 katsojaa. Kentän pinta on luonnonnurmi. Kentän koko on 105 x 68 metriä.
Sarpsborg Stadion

Sarpsborg Stadion on Sarpsborgissa, Norjassa sijaitseva jalkapallostadion. Stadionin pääasiallinen käyttäjä on Sarpsborg 08 FF. Stadion on valmistunut vuonna 1930 ja sen kokonaiskatsojakapasiteetti on 8 022 katsojaa. Kentän pinta on tekonurmi. Kentän koko on 105 x 68 metriä.
Marienlyst Stadion

Marienlyst Stadion on Drammenissa, Norjassa sijaitseva jalkapallostadion. Stadionin pääasiallinen käyttäjä on Strømsgodset IF. Stadion on valmistunut vuonna 1923 ja sen kokonaiskatsojakapasiteetti on 8 935 katsojaa. Kentän pinta on tekonurmi. Kentän koko on 100 x 64 metriä.
Ellan Arpiainen

Ellan Arpiainen (s. 31. maaliskuuta 2005) on suomalainen jalkapalloilija, pelipaikaltaan maalivahti. Hän edustaa Kansallisessa Liigassa Kuopion Palloseuraa.
Arpiainen on Haminan Pallokissojen kasvatti. Hän pelasi Kansallisessa Liigassa Kuopion Palloseuran joukkueessa ensimmäisen kautensa vuonna 2024. Hän pelasi 18 liigaottelua ja saavutti SM-hopeaa.
Arpiainen on pelannut Suomen alle 17- ja alle 18-vuotiaiden maajoukkueissa. Hän pelasi kaksi ottelua alle 17-vuotiaiden Euroopan-mestaruuskilpailuissa 2022.
Romssa Arena

Romssa Arena on Tromssassa, Norjassa sijaitseva jalkapallostadion. Stadionin pääasiallinen käyttäjä on Tromsø IL. Stadion on valmistunut vuonna 1987 ja sen kokonaiskatsojakapasiteetti on 7 500 katsojaa. Kentän pinta on lämmitettävä tekonurmi. Kentän koko on 110 x 67 metriä.
Stadion on maailman pohjoisin pääsarjastadion.
Viking Stadion

Viking Stadion eli Lyse Arena on Stavangerissa, Norjassa sijaitseva jalkapallostadion. Stadionin pääasiallinen käyttäjä on Viking FK. Stadion on valmistunut vuonna 2004 ja sen kokonaiskatsojakapasiteetti on 15 900 katsojaa. Stadionin rakennuskustannukset olivat 20 miljoonaa euroa. Kentän pinta on lämmitettävä tekonurmi. Kentän koko on 105 x 68 metriä.
Intility Arena

Intility Arena on Oslossa, Norjassa sijaitseva jalkapallostadion. Stadionin pääasiallinen käyttäjä on Vålerenga Fotball. Stadion on valmistunut vuonna 2017 ja sen kokonaiskatsojakapasiteetti on 16 556 katsojaa. Kentän pinta on tekonurmi. Kentän koko on 105 x 68 metriä.
Stora Valla

Stora Valla on Degerforsissa, Ruotsissa sijaitseva jalkapallostadion. Stadionin pääasiallinen käyttäjä on Degerfors IF. Stadion on valmistunut vuonna 1938 ja sen kokonaiskatsojakapasiteetti on 5 880 katsojaa. Kentän pinta on luonnonnurmi. Kentän koko on 105 x 67 metriä.
Grimstan jalkapallokenttä

Grimstan jalkapallokenttä on Tukholmassa, Ruotsissa sijaitseva jalkapallostadion. Stadionin pääasiallinen käyttäjä on IF Brommapojkarna. Stadion on valmistunut vuonna 1963 ja sen kokonaiskatsojakapasiteetti on 5 000 katsojaa. Kentän pinta on tekonurmi. Kentän koko on 105 x 65 metriä.
Borås Arena

Borås Arena on Boråsissa, Ruotsissa sijaitseva jalkapallostadion. Stadionin pääasiallinen käyttäjä on IF Elfsborg. Stadion on valmistunut vuonna 2005 ja sen kokonaiskatsojakapasiteetti on 16 200 katsojaa. Kentän pinta on lämmitettävä tekonurmi. Kentän koko on 105 x 68 metriä.